pythainlp/thai_wikipedia_clean_20230101 huggingface dataset:
นางงามจักรวาล 1980  เป็นการจัดการประกวดนางงามจักรวาลครั้งที่ 29 จัดขึ้นเมื่อวันที่ 8 กรกฎาคม พ.ศ. 2523 ณ Sejong Cultural Center, กรุงโซล, ประเทศเกาหลีใต้ ในปีนี้มีผู้เข้าประกวด 69 คน จากทั่วโลก โดยมี มาริทซา ซายาเลโร นางงามจักรวาลปี 1979 เป็นผู้มอบมงกุฏให้กับ ชอว์น เวทเธอร์ลี่ สาวงามวัย 20 ปีจากประเทศสหรัฐอเมริกา เป็นผู้ครองตำแหน่งนางงามจักรวาลประจำปีนี้
ในปีนี้มีผู้เข้าประกวดทั้งหมด 69 คน ดังต่อไปนี้
ศศิ สินทวี
เป็นนางงามชาวไทยผู้ครองตำแหน่งสูงสุด มิสอินเตอร์เนชันแนลไทยแลนด์ 2015
ศศิเกิด 20 พฤษภาคม พ.ศ. 2538 เป็นคนจังหวัดสงขลาได้รับตำแหน่ง มิสเอิร์ธไทยแลนด์ ปี 2014 และมิสอินเตอร์เนชันแนลไทยแลนด์ ปี 2015
มิสแกรนด์ไทยแลนด์ 2013.
ศศิได้เข้าการประกวดมิสแกรนด์ไทยแลนด์ 2013 และผ่านเข้ารอบ 37 คนสุดท้าย.
ศศิได้เข้าร่วมการประกวดมิสแกรนด์ไทยแลนด์ 2014 อีกครั้ง และครั้งนี้เธอก็สามารถคว้าตำแหน่งมิสเอิร์ธไทยแลนด์ 2014 มาครองได้สำเร็จ
มิสเอิร์ธ 2014.
ศศิเป็นตัวแทนประเทศไทยในการประกวดมิสเอิร์ธ ปี 2014 ที่ประเทศฟิลิปปินส์ โดยในการประกวดเธอก็สามารถเข้ารอบ 16 คนสุดท้าย พร้อมคว้ารางวัลอีโควีดีโอยอดเยี่ยม เหรียญทองชุดค็อกเทลยอดเยี่ยม เหรียญทองชุดว่ายน้ำยอดเยี่ยม เหรียญเงินชุดสวยในรีสอร์ท
มิสอินเตอร์เนชันแนลไทยแลนด์ 2015.
ศศิเข้าร่วมประกวดมิสอินเตอร์เนชันแนลไทยแลนด์ 2015 และเมื่อวันที่ 19 กันยายน พ.ศ. 2558 ศศิได้รับรางวัลชนะเลิศของการประกวด มิสอินเตอร์เนชันแนลไทยแลนด์ 2015 ซึ่งถือว่าเป็นสาวไทยคนแรกที่ได้ตำแหน่ง มิสอินเตอร์เนชันแนลไทยแลนด์ ที่จัดการประกวดอย่างเป็นทางการ เธอจะเป็นตัวแทนสาวไทยไปประกวด นางงามนานาชาติ 2015 ณ ประเทศญี่ปุ่น
นางงามนานาชาติ 2015.
ศศิเป็นตัวแทนประเทศไทยในการประกวดนางงามนานาชาติ 2015 ที่ประเทศญี่ปุ่น โดยในการประกวดเธอก็สามารถผ่านเข้ารอบ 10 คนสุดท้าย โดยผู้ชนะในปี 2015 คือ เอดีมาร์ มาติเนซ นางงามจากประเทศเวเนซุเอลา
มิสโมเดลไทยแลนด์ 2019.
ศศิเข้าร่วมประกวดมิสโมเดลไทยแลนด์ 2019 และเมื่อวันที่ 12 สิงหาคม พ.ศ. 2562 ศศิได้รับรางวัลชนะเลิศของการประกวด มิสโมเดลไทยแลนด์ 2019 ที่เทอร์มินอล 21 โคราชและเธอจะเป็นตัวแทนสาวไทยไปประกวดมิสโมเดลออฟเดอะเวิลด์ 2019 ณ ประเทศจีนโดยในการประกวดเธอสามารถผ่านเข้ารอบ 30 คนสุดท้าย และคว้ารางวัลพิเศษนางงามมิตรภาพ
ศศิเข้าร่วมประกวดมิสยูนิเวิร์สไทยแลนด์ 2563 แต่เธอไม่สามารถผ่านเข้ารอบ 30 คนสุดท้าย
อนัญญา มงคลไทย
อนัญญา มงคลไทย หรือ ใบเฟิร์น อดีต มิสซูปราเนชั่นแนลไทยแลนด์ ประจำปี 2014 และสละตำแหน่ง
อนัญญา มงคลไทย (ชื่อเล่น: ใบเฟิร์น) เป็นคนกรุงเทพมหานคร ได้รับตำแหน่ง มิสซูปราเนชันแนลไทยแลนด์ 2014 จากเวทีการประกวดมิสแกรนด์ไทยแลนด์
ปัจจุบันใบเฟิร์นแต่งงาน และใช้ชีวิตอยู่ในต่างประเทศ และมีบุตร 1 คน
มิสทัวริซึมควีนไทยแลนด์ 2009.
ใบเฟิร์นได้เข้าการประกวดมิสทัวริซึมควีนไทยแลนด์ ปี 2009
มิสโมเดลออฟเดอะเวิลด์ 2012.
ใบเฟิร์นได้เข้าการประกวดมิสโมเดลออฟเดอะเวิลด์ ปี 2012 และผ่านเข้ารอบ 30 คนสุดท้าย
ท็อปโมเดลออฟเดอะเวิลด์ 2014.
ใบเฟิร์นเป็นตัวแทนประเทศไทยในการประกวดท็อปโมเดลออฟเดอะเวิลด์ ประจำปี 2014 ที่ประเทศอียิปต์ โดยเธอก็สามารถคว้ารางวัลเบสท์สไตล์จากการประกวด
ใบเฟิร์นได้เข้าร่วมการประกวดมิสแกรนด์ไทยแลนด์ ปี 2014 โดยเธอสามารถคว้าตำแหน่งมิสซูปราเนชันแนลไทยแลนด์ 2014 มาครองได้สำเร็จ แต่เนื่องจากมีปัญหาสุขภาพไม่สามารถไปประกวดได้ ทำให้ปลา ปรภัสสร วรสิรินดาต้องเดินทางไปประกวดแทน
ไผ่เฮียะ
ไผ่เฮียะ  เป็นไผ่ชนิดหนึ่งในสกุล "Cephalostachyum" พบในแถบประเทศอินเดียจนถึงภูมิภาคอินโดจีน
คณะอุตสาหกรรมการโรงแรมและการท่องเที่ยว มหาวิทยาลัยเทคโนโลยีราชมงคลรัตนโกสินทร์
คณะอุตสาหกรรมการโรงแรมและท่องเที่ยว (Faculty of Hospitality and Tourism Industry) มหาวิทยาลัยเทคโนโลยีราชมงคลรัตนโกสินทร์
หลักสูตรปริญญาตรีศิลปศาสตรบัณฑิต สาขาวิชาการท่องเที่ยวและการโรงแรมของคณะอุตสาหกรรมการโรงแรมและท่องเที่ยว เดิมสังกัดคณะศิลปศาสตร์ประยุกต์ มหาวิทยาลัยลัยเทคโนโลยีราชมงคลรัตนโกสินทร์ แรกเริ่มก่อตั้งในนาม "คณะศิลปศาสตร์" สถาบันเทคโนโลยีราชมงคล ตาม พระราชบัญญัติสถาบันเทคโนโลยีราชมงคล พุทธศักราช 2518 ต่อมาเมื่อปี 2548 มีการเปลี่ยนแปลงฐานะสถาบันเทคโนโลยีราชมงคล วิทยาเขตวังไกลกังวล เป็น มหาวิทยาลัยเทคโนโลยีราชมงคลรัตนโกสินทร์ จึงได้มีการเปลี่ยนแปลงโครงสร้างหน่วยงานภายในมหาวิทยาลัยเทคโนโลยีราชมงคลรัตนโกสินทร์ใหม่ คณะศิลปศาสตร์ประยุกต์ เป็นหนึ่งใน 6 คณะแรกในโครงสร้างของมหาวิทยาลัยเทคโนโลยีราชมงคลรัตนโกสินทร์ ตามพระราชบัญญัติมหาวิทยาลัยเทคโนโลยีราชมงคล พุทธศักราช 2548 และได้แยกออกเป็นคณะอุตสาหกรรมการโรงแรมและการท่องเที่ยว ตั้งอยู่ ณ เขต 3 วิทยาเขตวังไกลกังวล อำเภอหัวหิน จังหวัดประจวบคีรีขันธ์ จัดการศึกษาหลักสูตรศิลปศาสตรบัณฑิต 2 สาขาวิชา ได้แก่
ในอนาคตคณะมีโครงการเปิดหลักสูตรสาขาวิชาธุรกิจอาหารและสาขาวิชาการจัดประชุมและนิทรรศการ
คณะอุตสาหกรรมการโรงแรมและท่องเที่ยว จัดการเรียนการสอน "หลักสูตรศิลปศาสตรบัณฑิต" ในสาขาวิชาต่าง ๆ ดังนี้
การหายใจแสง
การหายใจแสง  เป็นปฏิกิริยาออกซิเดชันที่เกิดขึ้นได้ระหว่างการตรึงคาร์บอนในพืช ใช้ออกซิเจนและปล่อยคาร์บอนไดออกไซด์ เกิดขึ้นในขณะที่มีแสงจึงเรียกว่าการหายใจแสง แต่จะต่างจากการหายใจที่ไม่มีการสร้าง ATP ในปฏิกิริยานี้ และทำให้ประสิทธิภาพของการตรึงคาร์บอนลดลง เกิดขึ้นเมื่อคาร์บอนไดออกไซด์ ในใบต่ำกว่า 50 ppm RuBP carboxylase จะไม่จับกับคาร์บอนไดออกไซด์แต่จะจับกับออกซิเจนแทน ทำให้เปลี่ยน RuBP ไปเป็น3-ฟอสโฟกลีเซอเรตและฟอสโฟไกลโคเลต 3-ฟอสโฟกลีเซอเรตที่ได้จะเข้าวัฏจักรคัลวิน ส่วนฟอสโฟไกลโคเลตถูกเปลี่ยนเป็นไกลโคเลต
ไกลโคเลตที่ได้จะถูกส่งออกจากคลอโรพลาสต์ไปยังเพอรอกซีโซม ไกลโคเลตถูกเปลี่ยนไปเป็นไกลออกซิเลตและไฮโดรเจนเปอร์ออกไซด์ ที่เป็นพิษ ไฮโดรเจนเปอร์ออกไซด์ถูกสลายในเพอรอกซิโซมนี้ ส่วนไกลออกซีเลตนำไปใช้สร้างกรดอะมิโนไกลซีนได้ ไกลซีนที่ได้จะเข้าสู่ไมโทคอนเดรีย ปล่อยหมู่อะมิโนให้กับสารอินทรีย์อื่นๆ และได้เซอรีน เซอรีนนี้ถ้ากลับเข้าสู้เพอรอกซีโซมจะถูกเปลี่ยนเป็นกลีเซอเรต ซึ่งเมื่อถูกส่งกลับเข้าคลอโรพลาสต์จะเข้าวัฏจักรคัลวินได้
กาบเชิงเทียน
กาบเชิงเทียน เป็นพืชในสกุลเขียวหมื่นปี วงศ์ Araceae เป็นไม้ล้มลุกลำต้นทอดไปตามพื้นดิน ใบรูปไข่หรือหอก ดอกช่อ ก้านดอกยาว กาบหุ้มรูปไข่ ออกดอกเดือนเมษายน พบครั้งแรกที่อำเภอคีรีรัฐนิคม จังหวัดสุราษฎร์ธานี โดย ผศ.ดร. จิรายุพิน จันทรประสงค์ ชื่อสปีชีส์ตั้งตามนามสกุลเดิมของผู้ค้นพบคือเจิมศิริวัฒน์
Aglaonema chermsiriwattaniae
ก่วมเชียงดาว
ก่วมเชียงดาว เป็นไม้ยืนต้นขนาดเล็กในวงศ์ Aceraceae แตกกิ่งจำนวนมาก เปลือกลำต้นและกิ่งมีเลนติเซลเป็นขีดนูนสีขาวทั่วไป ใบเดี่ยว ขอบใบเรียบ ด้านบนสีเขียวเข้ม ด้านล่างมีนวลสีขาวฉาบอยู่ ดอกเป็นดอกช่อสั้นๆ ออกตามปลายกิ่ง ดอกย่อยสีขาวนวลขนาดเล็ก ผลรูปไข่ตรงปลายมีปีกยาว เป็นไม้ถิ่นเดียวในประเทศไทย พบครั้งแรกที่ดอยเชียงดาว จังหวัดเชียงใหม่ เมื่อ 27 มกราคม พ.ศ. 2522 โดย ศ.ดร. ธวัชชัย สันติสุข ชื่อสปีชีส์ตั้งตามดอยเชียงดาว ซึ่งเป็นสถานที่ที่ค้นพบ
Acer chiangdaoense
แมน มณีวรรณ
แมน มณีวรรณ หรือชื่อจริง ยิ่งคุณ ประจันทอน เป็นนักร้องเพลงลูกทุ่งชายชาวไทย
แมน มณีวรรณ มีชื่อและนามสกุลจริงว่า ยิ่งคุณ ประจันทอน เกิดวันที่ 5 ตุลาคม พ.ศ. 2520 ที่บ้านดอนโด่-โคกเลียบ ตำบลโนนกาหลง อำเภอพิบูลมังสาหาร จังหวัดอุบลราชธานี แมนมีพี่น้องทั้งหมด 6 คน โดยแมนเป็นลูกชายคนสุดท้อง มีพี่สาว 3 คน มีน้องชายอีก 1 คน และน้องสาวอีก 1 คน จบการศึกษาระดับประถมศึกษาจากโรงเรียนดอนโด่-โคกเลียบ จังหวัดอุบลราชธานี จบการศึกษาระดับมัธยมศึกษาจากโรงเรียนอ่างศิลา จังหวัดอุบลราชธานี จบการศึกษาระดับปริญญาตรี คณะครุศาสตร์ มหาวิทยาลัยมหาสารคาม,จบการศึกษาปริญญาตรี (ภาคพิเศษ เสาร์-อาทิตย์) มหาวิทยาลัยราชภัฏมหาสารคาม คณะครุศาสตร์ และจบการศึกษาระดับปริญญาโท คณะบริหารธุรกิจ มหาวิทยาลัยหอการค้าไทย
ในเดือนมิถุนายน พ.ศ. 2555 แมน มณีวรรณ ได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมคือกรุงไทย ออดิโอปิดตัวลง ได้ย้ายเข้าอาร์สยาม และออกอัลบั้มเดี่ยวทั้งหมด 2 อัลบั้ม​ ต่อมาได้หมดสัญญากับค่ายอาร์สยามในปี พ.ศ. 2564 และหลังจากนั้นจึงเป็นอิสระ
สังกัดค่าย กรุงไทยออดิโอ.
หมอลำแดนซ์ (2553).
เป็นการนำบทเพลงลุกทุ่งหมอลำในอดีต กลับมาสร้างสีสันใหม่ในรูปแบบหมอลำแดนซ์
รวมฮิต 14 เพลงดัง (2548).
เป็นการนำบทเพลงที่โด่งดังและฮิตที่สุดของ แมน มณีวรรณ ตั้งแต่อัลบั้ม พี่เมาวันเขาหมั้น ถึงอัลบั้ม ยาล้างแผลใจ มารวมไว้ในอัลบั้มนี้
รวมฮิต 14 เพลงหวาน (2548).
เป็นการนำบทเพลงหวานที่โด่งดังและฮิตที่สุดของ แมน มณีวรรณ ตั้งแต่อัลบั้ม ยาล้างแผลใจ ถึงอัลบั้ม ลิมิตรัก มารวมไว้ในอัลบั้มนี้
หย่าวคักคัก เมดเลย์อีสาน (2545-2548).
อัลบั้มพิเศษ หย่าวคักคัก เป็นการนำบทเพลงลูกทุ่งหมอลำที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 7 ศิลปิน นำโดย สาธิต ทองจันทร์,เดือนเพ็ญ อำนวยพร,ปฤษณา วงศ์ศิริ,แมน มณีวรรณ,สมมาส ราชสีมา,ลาวัณย์ จันทร์เพ็ญ และ ฟ้า สุภาวี
อัลบั้มพิเศษ หย่าวคักคัก ชุดที่ 3 และชุดที่ 4 เป็นการนำบทเพลงลูกทุ่งหมอลำที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน นำโดย สาธิต ทองจันทร์,เดือนเพ็ญ อำนวยพร,แมน มณีวรรณ,ลาวัณย์ จันทร์เพ็ญ,ฟ้า สุภาวี และ บุญชู บัวผาง เนื่องจากอัลบั้มพิเศษ หย่าวคักคัก ชุดที่ 1 และชุดที่ 2 ได้ผลตอบรับเป็นอย่างดี จึงมีผลงานอัลบั้มพิเศษ หย่าวคักคัก ชุดที่ 3 และชุดที่ 4 เกิดขึ้นตามมา
อัลบั้มพิเศษ หย่าวคักคัก ชุดที่ 5 และชุดที่ 6 เป็นการนำบทเพลงที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน นำโดย สาธิต ทองจันทร์,เดือนเพ็ญ อำนวยพร,แมน มณีวรรณ,ลาวัณย์ จันทร์เพ็ญ,ฟ้า สุภาวี และ บุญชู บัวผาง เนื่องจากอัลบั้มพิเศษ หย่าวคักคัก ชุดที่ 3 และชุดที่ 4 ได้ผลตอบรับเป็นอย่างดี จึงมีผลงานอัลบั้มพิเศษ หย่าวคักคัก ชุดที่ 5 และชุดที่ 6 เกิดขึ้นตามมา ในอัลบั้มนี้ แตกต่างจากหลายๆชุดที่ผ่านๆมา ซึ่งครั้งนี้มาในรูปแบบเพลงจังหวะรำวง และเพลงจังหวะสามช่า
ฟักทองกระบองเพชร (2549).
อัลบั้มพิเศษ ฟักทองกระบองเพชร เป็นอัลบั้มที่นำบทเพลงที่ได้รับความนิยมในอดีต กลับมาถ่ายทอดใหม่ นำโดย แมน มณีวรรณ,จันทร์จวง ดวงจันทร์,แจ็ค จักรพันธ์,เอ๋ นพสร และ ไบรอั้น
สังกัดค่าย อาร์ สยาม.
อีสานตลาดแตก (2555-2557).
อัลบั้มพิเศษ อีสานตลาดแตก เป็นอัลบั้มพิเศษ กับการรวมเพลงใหม่ล่าสุด มารวมอยู่ที่นี่ โดยศิลปินเลือดอีสาน จากค่าย อาร์ สยาม
ร่วมกับ จินตหรา พูนลาภ อาร์สยาม,เอ๋ พจนา อาร์สยาม,ปอ ปริชาต อาร์สยาม,ผา ชนะไดย์ อาร์สยาม,ตั้ม ต้องรัก อาร์สยาม และ เบนซ์ มารุต อาร์สยาม
ร่วมกับ เอ๋ พจนา อาร์สยาม,เดือนเพ็ญ อำนวยพร อาร์สยาม,สนุ๊ก สิงห์มาตร อาร์สยาม,ร็อกอังกอร์ อาร์สยาม,จ๋า ร็อกแปดแสน อาร์สยาม,ไนท์ คนบ้านนา อาร์สยาม,เต้ย อาร์สยาม,เอ็กซ์ อาร์สยาม,ปอ ปริชาต อาร์สยาม,เปรม อาร์สยาม และ 4 ราศี (ธันวา ราศีธนู,สิงหา,พฤษภา,มีนา อาร์สยาม)
หมอลำตลาดแตก (2558).
อัลบั้มพิเศษ หมอลำตลาดแตก เป็นอัลบั้มพิเศษที่มีความหลากหลายกลอนลำ หลากหลายลีลา นักร้อง ทั้งร้องเดี่ยว ร้องคู่ และร้องหมู่ จากสุดยอดศิลปินอีสานทั้งรุ่นใหญ่ รุ่นใหม่ ของ อาร์สยาม ถึง 14 ชีวิต นำโดย แมน มณีวรรณ อาร์สยาม,เดือนเพ็ญ อำนวยพร อาร์สยาม,เอ๋ พจนา อาร์สยาม,โอ๋ พจนา อาร์สยาม,สนุ๊ก สิงห์มาตร อาร์สยาม,จ๋า ร็อกแปดแสน อาร์สยาม,โบว์ดำ ลำซิ่ง อาร์สยาม,ร็อกโอ้นโต้น อาร์สยาม (เบนซ์ มารุต,ผา ชนะไดช์,เอก อาร์สยาม) และ สาวส่า อาร์สยาม (นุช วิลาวัลย์,ปอ ปริชาต,ฝ้าย,เบญจา อาร์สยาม)
ซุปตาร์อีสาน (2558).
อัลบั้มพิเศษ ซุปตาร์อีสาน เป็นอัลบั้มพิเศษที่รวม 10 ศิลปินดังคุณภาพ นำโดย แมน มณีวรรณ อาร์สยาม,เดือนเพ็ญ อำนวยพร อาร์สยาม,สนุ๊ก สิงห์มาตร อาร์สยาม,เอ๋ พจนา อาร์สยาม,โอ๋ พจนา อาร์สยาม,พิมพา พรศิริ อาร์สยาม,ติ๊ก ดอกรัก ดวงมาลา อาร์สยาม,พรชัย วรรณศรี อาร์สยาม,สมมาส ราชสีมา อาร์สยาม และ นุช วิลาวัลย์ อาร์สยาม
สโมสรฟุตบอลฟอร์ทูน่า ดุสเซลดอร์ฟ
คนที่ใช่ (The 1)
"คนที่ใช่ (The 1)" เป็นซิงเกิลของเจ็ตเซ็ตเตอร์ ในปี พ.ศ. 2557 โดยประพันธ์เนื้อร้อง-ทำนองและเรียบเรียงโดย ทฤษฏี ศรีม่วง ออกจำหน่ายในวันที่ 12 ธันวาคม พ.ศ. 2557
เนื้อหาเพลงพูดถึงการได้พบ "คนที่ใช่" ไม่ใช่เรื่องง่าย และการได้เป็น "คนที่ใช่" สำหรับใครสักคน ก็ไม่ง่ายเช่นกัน เมื่อไหร่ก็ตามที่โชคชะตาจัดสรรให้เราได้พ­บและได้เป็น "คนที่ใช่" ขอให้รักษาเอาไว้ให้ดีที่สุด
เพลง "คนที่ใช่ (The 1)" ได้ติดชาร์ตอันดับสูงสุด 41 ใน 94 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 7 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โปเกมอน (อนิเมะ)
โปเกมอน  หรือในชื่อเต็มว่า พ็อกเก็ตมอนสเตอร์  เป็นการ์ตูนอนิเมะเรื่องยาวของญี่ปุ่น ที่มีพื้นฐานจากวิดีโอเกมโปเกมอน
ในประเทศไทย ได้มีการนำการ์ตูนโปเกมอนมาฉายทางช่องโมเดิร์นไนน์ทีวี ในรายการโมเดิร์นไนน์การ์ตูน, ช่องทรูสปาร์ก, ทรูโฟร์ยู ของทรูวิชั่นส์, ช่องไทยรัฐทีวี, ช่องจีเอ็มเอ็ม 25 และช่องไทยพีบีเอส นอกจากนี้ยังฉายทางช่องการ์ตูนคลับ, ดิสนีย์เอ็กซ์ดี, ดิสนีย์แชนแนล อีกด้วย โดยในส่วน วีซีดี/ดีวีดี การ์ตูนโปเกมอน นั้นถูกผลิตโดยไรท์บียอนด์
เนื้อเรื่องและตัวละคร.
โปเกมอนฉบับอนิเมะรวมถึงภาพยนตร์ดำเนินเนื้อเรื่องโดยแยกออกจากการผจญภัยต่าง ๆ ในวิดีโอเกม (ยกเว้นภาคเยลโล่ว์ ที่ดำเนินเรื่องตามเนื้อเรื่องอนิเมะ) โปเกมอนฉบับอนิเมะเป็นเรื่องราวภารกิจอันยิ่งใหญ่ของตัวละครหลัก "ซาโตชิ" หรือ "แอช แคทชัม" (Ash Ketchum) เพื่อจะเป็นโปเกมอนมาสเตอร์ในเรื่องการฝึกโปเกมอน เขาและเพื่อนกลุ่มเล็ก ๆ เดินทางตามโลกที่มีโปเกมอนเต็มไปหมด ในภาคแรก (original series) ในเขตภูมิภาคคันโต เริ่มต้นในวันซาโตชิได้เป็นนักฝึกโปเกมอนวันแรก โปเกมอนตัวแรกซึ่งเป็นโปเกมอนคู่หูคือพิคาชู ซึ่งแตกต่างจากเกมที่จะได้เลือกฟุชิงิดาเนะ ฮิโตะคาเงะ และเซนิกาเมะ ซีรีส์นี้ดำเนินไปตามเนื้อเรื่องของเกมโปเกมอนภาคเร้ดและบลู ในเขตภูมิภาคที่ชื่อว่าคันโต ร่วมเดินทางไปกับ "ทาเคชิ" หรือ "บร็อก" (Brock) หัวหน้ายิมของเมืองนิบิ หรือพิวเตอร์ซิตี (Pewter City) และ "คาสึมิ" น้องสาวคนสุดท้องของกลุ่มพี่น้องหัวหน้ายิมในยิมของเมืองฮานาดะ หรือเซรูเลียนซิตี (Cerulean City) ซีซันต่อมาคือ Pokémon: Adventures on the Orange Islands ซึ่งเป็นการผจญภัยในหมู่เกาะออเร้นจ์ ซึ่งเป็นสถานที่ที่เป็นเอกลักษณ์ของเรื่อง และเปลี่ยนตัวละครจากทาเคชิเป็น "เค็นจิ" หรือ "เทรซีย์" (Tracey) จิตรกรและผู้ดูแลโปเกมอน ซีซันต่อมา เป็นเนื้อเรื่องของโปเกมอนรุ่นที่สอง ประกอบด้วย Pokémon: The Johto Journeys, Pokémon: Johto League Champions และ Pokémon: Master Quest ดำเนินเรื่องในเขตภูมิภาคโจโต มีตัวละครสามคนคือซาโตชิ ทาเคชิ และคาสึมิ เช่นเดิม
การผจญภัยยังคงดำเนินต่อในซีซัน Pokémon: Advanced ของซีรีส์ Pokémon: Advanced Generation ดำเนินเนื้อเรื่องตามเกมโปเกมอนรุ่นที่สาม ซาโตชิและเพื่อน ๆ เดินทางในเขตภูมิภาคโฮเอ็นซึ่งอยู่ทางใต้ ซาโตชิได้เป็นครูและผู้ให้คำปรึกษาให้กับนักฝึกโปเกมอนมือใหม่ที่ชื่อ "ฮารุกะ" น้องชายของเธอ "มาซาโตะ" ก็ร่วมเดินทางด้วย แต่ไม่ได้เป็นนักฝึกโปเกมอน แต่เขากลับรู้ข้อมูลโปเกมอนมากมาย และเป็นผู้ค้นหาเส้นทางตลอดการเดินทางด้วยโปเกนาวิ ในซีรีส์นี้ ทาเคชิก็มาร่วมเดินทางกับซาโตชิ แต่คาสึมิต้องกลับไปที่ยิมฮานาดะเพื่อทำหน้าที่เป็นหัวหน้ายิม (คาสึมิ รวมถึงตัวละครอื่น ยังปรากฏในซีรีส์พิเศษ Pokémon Chronicles ด้วย) ต่อด้วยซีซัน Pokémon: Advanced Challenge, Pokémon: Advanced Battle และจบซีรีส์ด้วยซีซัน Pokémon: Battle Frontier ยึดหลักตามเนื้อเรื่องเกมภาคเอเมอรัลด์และมุมมองลักษณะของเกมภาคไฟร์เร้ดและลีฟกรีน
ซีรีส์ต่อไปคือโปเกมอน ไดมอนด์ แอนด์ เพิร์ล (Diamond &amp; Pearl) โดยซีรีส์นี้มาซาโตะ น้องชายของฮารุกะ ได้ออกจากกลุ่ม ซึ่งเขากลับไปยังโทกะซิตี้ และได้ดูแลโปเกมอนของพ่อของเขาซึ่งเป็นยิมลีดเดอร์และเลือกโปเกมอนเริ่มต้นและออกเดินทางด้วยตัวเอง และฮารุกะได้ไปเข้าแข่งขัน Pokemon Contest ที่ภูมิภาคโจโต ซาโตชิ ทาเคชิ และเพื่อนคนใหม่ "ฮิคาริ" ร่วมออกเดินทางไปตามภูมิภาคชินโอ
ซีรีส์ต่อไปคือพ็อกเก็ตมอนสเตอร์ เบส วิชเชส! (Best Wishes!) โดยซีรีส์นี้ฮิคาริได้ออกจากกลุ่มเพื่อเข้าแข่งขัน Pokemon Contest ที่ภูมิภาคโฮเอ็น และทาเคชิได้ออกจากกลุ่ม หลังจากที่ทาเคชิร่วมเดินทางด้วยกันมานานตั้งแต่ซีรีส์แรก เพื่อไปศึกษาต่อในการเป็น Pokemon Docter ซาโตชิได้เจอเพื่อนใหม่ "ไอริส" และ "เด็นโตะ" คู่หูคนใหม่และร่วมออกเดินทางไปตามภูมิภาคอิชชู และหมู่เกาะเดโคโลล่า
ซีรีส์ต่อไปคือพ็อกเก็ตมอนสเตอร์ XY โดยซีรีส์นี้ไอริสและเด็นโตะได้ออกจากกลุ่ม โดยที่ไอริสได้ออกเดินทางโดยหวังที่จะเป็นดราก้อนมาสเตอร์ และเด็นโตะได้ไปเข้าการแข่งขันตกปลาตามภูมิภาคต่างๆ ซาโตชิได้ออกเดินทางกับเพื่อนใหม่ "เซเรน่า" "ยูรีก้า" และ "ซิตรอน" ในภูมิภาคคาลอส
ซีรีส์ต่อไปคือพ็อกเก็ตมอนสเตอร์ ซันแอนด์มูน (Sun&amp;Moon) โดยซีรีส์นี้เซเรน่าได้ออกจากกลุ่มเพื่อเข้าแข่งขัน Pokemon Contest ที่ภูมิภาคโฮเอ็น ยูรีก้า และซิตรอนได้กลับไปเป็นยิมลีดเดอร์ของเมียร์เร่ยิมอีกครั้ง ซาโตชิได้ได้พบกับเพื่อนใหม่ "คาคิ" "มาโอะ" "มามาเนะ" "ซุยเรน" และ "ลิเลีย" และได้เข้าโรงเรียนโปเกมอนที่เกาะเมเลเมเล่ ซึ่งเป็นส่วนหนึ่งของภูมิภาคอโลลา
ซีรีส์ล่าสุดคือพ็อกเก็ตมอนสเตอร์ เจอร์นีย์ (Journeys) โดยซีรีส์นี้ทั้ง 6 คนได้แยกกันเพื่อไปทำตามเป้าหมายและความฝันของตนเอง คาคิตัดสินใจที่จะไปตระเวนเกาะและท้าสู้บททดสอบใหญ่ให้ครบทุกเกาะ มามาเนะไปที่ภูมิภาคโฮเอ็นเพื่อเยี่ยมชมสถานีอวกาศ ซุยเรนได้มุ่งหน้าออกทะเลเพื่อตามหามานาฟี่ มาโอะตัดสินใจที่จะอยู่และพัฒนาร้านอาหารของบ้านของตน ลิเลียได้แยกไปตามหาพ่อของตนพร้อมกับกลาจิโอ้และลูซามิเน่ และซาโตชิที่ได้ได้พบกับเพื่อนใหม่ "โก" และได้ร่วมเดินทางตั้งแต่ภูมิภาคคันโตถึงภูมิภาคกาลาร์
เนื้อเรื่องแยก.
Pokémon Chronicles(2006).
มี 22 ตอน
Pokémon Twilight Wings(2020).
มี 8 ตอน
วัดป่าสัก (จังหวัดสระบุรี)
ซาชา แบงส์
เมร์ซีเดส เคสต์เนอร์-วาร์แนโด (Mercedes Kaestner-Varnado; เกิด 26 มกราคม ค.ศ. 1992) นักมวยปล้ำอาชีพชาวอเมริกันที่ปัจจุบันเซ็นสัญญาปล้ำกับWWEในนาม ซาชา แบงส์ (Sasha Banks) นอกจากนี้ยังเป็นผู้หญิงคนแรกที่ได้รางวัลของ "Pro Wrestling Illustrated" award สำหรับ "Feud of the Year" ในชีวิตจริงเธอเป็นญาติกับนักร้องแร็ปเปอร์ชื่อดัง สนูป ด็อกก์ และได้แต่งงานกับ Sarath Ton หรือ Kid Mikaze เป็นหนึ่งในนักมวยปล้ำอาชีพที่ทำงานให้กับ WWE ในฐานะนักออกแบบเครื่องแต่งกาย เมื่อวันที่ 4 สิงหาคม 2016
เธอเริ่มฝึกมวยปล้ำกับสมาคม Chaotic Wrestling (CW) ใน Woburn, Massachusetts ปี 2008 เปิดตัวขึ้นปล้ำภายใต้ชื่อ เมร์ซีเดส เควี (Mercedes KV) ในวันที่ 1 ตุลาคม 2010 และได้เป็นแชมป์ Chaotic Wrestling Women's Championship
ในเดือนสิงหาคม 2012 เธอได้เซ็นสัญญากับWWE เปิดตัวขึ้นปล้ำในNXT วันที่ 12 ธันวาคม 2013 ต่อมาในเดือนกุมภาพันธ์ 2015 ก็ได้คว้าแชมป์หญิง NXT&lt;ref name="NXT 2/11/15"&gt;&lt;/ref&gt; ในเดือนกรกฎาคม 2015 ได้เปิดตัวขึ้นค่ายหลักพร้อมกับชาร์ลอตต์ แฟลร์และเบกกี ลินช์ เดือนกรกฎาคม 2016 ได้ถูกดราฟท์ไปสังกัดรอว์&lt;ref name="SmackDown 19/07/16"&gt;&lt;/ref&gt; ได้แชมป์หญิงรอว์ WWEหลายสมัย&lt;ref name="Raw 25/07/16"&gt;&lt;/ref&gt;&lt;ref name="Raw 3/10/16"&gt;&lt;/ref&gt;&lt;ref name="Raw 28/11/16"&gt;&lt;/ref&gt; ในเดือนกุมภาพันธ์ 2019 ได้คว้าแชมป์แท็กทีมหญิง WWE ร่วมกับเบย์ลีย์เป็นทีมแรก และย้ายมาสังกัดสแมคดาวน์เป็นแชมป์หญิงสแมคดาวน์ WWEทำให้ได้เข้าสู่ทำเนียบแชมป์แกรนด์สแลมและแชมป์ทริปเปิลคราวน์ของผู้หญิง
Sasha Banks
วอลเลย์บอลชิงแชมป์ยุโรป
วอลเลย์บอลชิงแชมป์ยุโรป อาจหมายถึง
ญาดา เทพนม ชื่อเล่น อ๋อ (เกิดวันที่ 10 มกราคม พ.ศ. 2535) เป็นนักแสดงและนางงามชาวไทย ผู้ได้รับตำแหน่งมิสแกรนด์ไทยแลนด์ 2013 โดยเป็นมิสแกรนด์ไทยแลนด์คนแรกของประเทศไทย และได้เข้าร่วมการประกวดมิสแกรนด์อินเตอร์เนชันแนล 2013 ที่ประเทศไทยเป็นเจ้าภาพ โดยสามารถผ่านเข้ารอบ 20 คนสุดท้ายในการประกวด
ญาดา เทพนม (ชื่อเล่น: อ๋อ) เป็นชาวจังหวัดประจวบคีรีขันธ์ ผู้ดำรงตำแหน่งมิสแกรนด์ไทยแลนด์ 2013
ญาดาได้เข้าร่วมการประกวดมิสแกรนด์ไทยแลนด์ 2013 ซึ่งเป็นการจัดประกวดครั้งแรกและเธอสามารถคว้าตำแหน่งมิสแกรนด์ไทยแลนด์ 2013 มาครองได้สำเร็จ พร้อมรางวัลพิเศษมิสแกรนด์ไรส์ซิงสตาร์ โดยเธอเป็นมิสแกรนด์ไทยแลนด์คนแรกของประเทศไทย
มิสแกรนด์อินเตอร์เนชันแนล 2013.
ญาดาเป็นตัวแทนประเทศไทยในการประกวดมิสแกรนด์อินเตอร์เนชันแนล 2013 ณ กรุงเทพมหานคร โดยนับว่าเป็นการประกวดครั้งแรกของเวทีการประกวด และเธอสามารถเข้ารอบ 20 คนสุดท้ายได้สำเร็จ ส่วนผู้ชนะในปีนั้น คือ เยเนลิ ชาปาร์โร จากปวยร์โตรีโก
มิสเซาท์อีสต์เอเชียทัวริซึมแอมบาสเดอร์ 2015.
ญาดาได้รับการแต่งตั้งจากองค์กรมิสแกรนด์ไทยแลนด์ ให้เป็นตัวแทนประเทศไทยในการประกวดมิสเซาท์อีสต์เอเชียทัวริซึมแอมบาสเดอร์ 2015 ซึ่งเป็นการประกวดนางงามของประเทศในอาเซียน ณ ประเทศมาเลเซีย พร้อมกับ กอบกุล บุญเรือง โดยการประกวดครั้งนี้เธอสามารถคว้ามงกุฎมาครอบครองได้สำเร็จ
โฟกัส เกมกล เสน่ห์คนเหนือเมฆ
โฟกัส เกมกล เสน่ห์คนเหนือเมฆ  เป็นภาพยนตร์แนวโรแมนติก/คอเมดี้/อาชญากรรม กำกับและเขียนบทโดยเกลนน์ ฟิคาร์ราและจอห์น เรควา นำแสดงโดยวิลล์ สมิธ, มาร์โก ร็อบบีและโรดรีกู ซานโตรู
ภาพยนตร์เรื่องนี้เริ่มถ่ายทำในเดือนกันยายน 2013 ในนิวออร์ลีนส์ ก่อนจะย้ายไปที่กรุงบัวโนสไอเรสในเดือนพฤศจิกายน เพื่อถ่ายทำเป็นเวลา 3 สัปดาห์ การถ่ายทำเสร็จสิ้นในเดือนธันวาคม ปีเดียวกัน
"Focus" เป็นเรื่องราวของนิคกี้ ผู้ชำนาญด้านการต้มตุ๋นระดับเซียน เขาเกิดพัวพันเชิงชู้สาวกับเจส นักต้มตุ๋นสาวมือใหม่ เขาจึงสอนเทคนิคต่างๆ ให้เธอ แต่ด้วยความใกล้ชิดมากเกินไป นิคกี้จึงขอเลิกกับเธออย่างกระทันหัน สามปีต่อมา จากอดีตคนรัก ตอนนี้ได้กลายเป็นศัตรูคนสำคัญ เจสปรากฏตัวที่บัวโนสไอเรส ระหว่างการแข่งรถที่มีการเดิมพันสูง ท่ามกลางแผนการชั่วร้ายครั้งล่าสุดของนิคกี้ แต่เธอกลับทำแผนการของเขาปั่นป่วนไปหมด และทำให้นักต้มตุ๋นระดับเซียนคนนี้ต้องหวั่นไหว
พระแม่มาเหศวรี
พระแม่มเหศวรี เป็นเทวีในศาสนาฮินดู องค์หนึ่งในคณะมาตฤกา โดยถือว่าเป็นพลังของพระศิวะและพระปารวตี และยังปรากฏเทวรูปที่เทวสถานโบสถ์พราหมณ์ กรุงเทพมหานคร บนบุษบกขนาบข้างร่วมกับพระวิษณุและพระลักษมีในหอพระนารายณ์ ทั้งยังปารกฎในจิตรกรรมฝาผนังวัดบวรสถานสุทธาวาสและสมุดข่อยตำราเทพเจ้าในช่วงต้นของกรุงรัตนโกสินทร์.
พระแม่มเหศวรี เป็นเทวีในรูปศักติของพระศิวะ ในคราวหนึ่ง มีศึกสงครามของเหล่าเทพกับอสูรศุมภะ  และนิศุมภะ  นิสุมภะได้ถูกพระแม่เกาศิกีหรืออัมพิกาฆ่าตายไป แต่อสูรศุมภะได้ขอพรต่อพระพรหมว่า ให้ตนตายเพราะฝีมือของสตรีที่เกิดจากบุรุษเท่านั้น พระแม่เกาศิกีหรืออัมพิกาจึงให้เหล่าเทพปลุกพลังสตรีเพศในตัวทุกคนออกมา ได้เหล่าพระแม่มาตฤกาเพื่อรบกับอสูรศุมภะ
มกราคม พ.ศ. 2558
มกราคม พ.ศ. 2558 เป็นเดือนที่ 1 ของปี พ.ศ. 2558 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
กุมภาพันธ์ พ.ศ. 2558
กุมภาพันธ์ พ.ศ. 2558 เป็นเดือนที่ 2 ของปี พ.ศ. 2558 วันแรกของเดือนเป็นวันอาทิตย์ วันสุดท้ายของเดือนเป็นวันเสาร์
มหาวิทยาลัยซันเดอร์แลนด์
มหาวิทยาลัยซันเดอร์แลนด์ (University of Sunderland) เป็นสถาบันอุดมศึกษาขนาดเล็กในสหราชอาณาจักร ตั้งที่เมืองซันเดอร์แลนด์ จังหวัดไทน์แอนด์เวียร์ ก่อตั้งขึ้นจากวิทยาลัยเทคนิคซันเดอร์แลนด์ มหาวิทยาลัยจัดเป็นมหาวิทยาลัยใหม่ (New Universities) ที่มีต้นกำเนิดจากวิทยาลัยเทคนิคเช่นเดียวกับมหาวิทยาลัยหลายแห่ง
มหาวิทยาลัยซันเดอร์แลนด์ ถือกำเนินดขึ้นจากวิทยาลัยเทคนิคซันเดอร์แลนด์ซึ่งก่อตั้งเมื่อวันที่ 26 มกราคม พ.ศ. 2512 โดย แรกเริ่มเดิมทีนั้นเคยมีสถาบันอาชีวศึกษาในท้องที่อำเภอซันเดอร์แลนด์มาก่อนหน้านี้แล้ว ได้แก่ โรงเรียนช่างฝีมือ วิทยาลัยศิลปกรรมซันเดอร์แลนด์ (Sunderland School of Art; ก่อตั้ง พ.ศ. 2444) และโรงเรียนฝึกหัดครูซันเดอร์แลนด์ (ก่อตั้ง พ.ศ. 2451) ทั้งสามสถาบันถูกยุบรวมกันเป็นวิทยาลัยซึ่งแปรสภาพเป็นมหาวิทยาลัยในเวลาต่อมา อนึ่ง โรงเรียนช่างฝีมือซันเดอร์แลนด์ ก่อตั้งตั้งแต่ พ.ศ. 2444 ทำการเรียนการสอนในสาขาวิชาทางช่างเทคนิค ต่อมาในช่วงปี พ.ศ. 2464 - 2465 ได้เปิดสาขาวิชาเภสัชศาสตร์ และการต่อเรือ ต่อมาในปี พ.ศ. 2473 โรงเรียนได้เข้าเป็นศูนย์วิทยบริการของมหาวิทยาลัยเดอแรม ให้ปริญญาสาขาวิทยาศาสตร์ประยุกต์ นอกจากนี้ยังเป็นศูนย์วิทยบริการของมหาวิทยาลัยลอนดอนด้วย เพื่อจะให้ปริญญาสาขาเภสัชศาสตร์ กิจการของโรงเรียนเป็นไปด้วยความราบรื่นด้วยดีจนกระทั่งการควบรวม
ตามนัยแห่งพระราชบัญญัติการอุดมศึกษาและการศึกษาชั้นสูง พ.ศ. 2535 (Further and Higher Education Act 1992) วิทยาลัยถูกแปรสภาพเป็นมหาวิทยาลัย โดยมีเดวิด พัตต์แนม (David Puttnam) นักการศึกษาชาวอังกฤษเป็นนายกสภาคนแรกตั้งแต่ปี พ.ศ. 2541 ก่อนที่จะลาออกเพื่อไปรับตำแหน่งนายกสภามหาวิทยาลัยเปิดในปี พ.ศ. 2550
ในชั้นแรกมหาวิทยาลัยจัดการมอบปริญญาบัตรที่โรงภาพยนตร์เอมไพร์ ต่อมาได้ย้ายไปจัดที่สเตเดียมออฟไลต์เมื่อปี พ.ศ. 2547
มหาวิทยาลัยจัดการเรียนการสอนใน 4 คณะวิชาดังนี้
มหาวิทยาลัยทำการเรียนการสอนเป็นหลักในเมืองซันเดอร์แลนด์ โดยมีวิทยาเขตสองแห่งคือ วิทยาเขตซิตี ในใจกลางเมือง และวิทยาเขตเซอร์ทอม คาวรี ที่ริมทะเล นอกจากนี้ยังขยายศูนย์วิทยบริการไปตั้งที่อาคารคะเนรีวอร์ฟ (Canary Wharf) ท้องที่อำเภอทาวเวอร์แฮมเลตส์ (Towet Hamlets) กรุงลอนดอน ทำการสอนสาขาวิชาบริหารธุรกิจ การท่องเที่ยวและการโรงแรม และพยาบาลศาสตร์
สาธิต พิธรัตน์
พลเอก สาธิต พิธรัตน์ (3 มกราคม 2499-) ที่ปรึกษาพิเศษกองทัพบก, ประธานกรรมการบริษัท ไปรษณีย์ไทย จำกัด, คณะกรรมการบริหารโรงเรียนนายร้อยพระจุลจอมเกล้า รุ่นที่ 26 (จปร.26) และเป็นอดีตแม่ทัพภาคที่ 3 และราชองครักษ์พิเศษอดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
พลโทสาธิตเกิดเมื่อวันที่ 3 มกราคม 2499 ที่ อำเภอบ้านไผ่ จังหวัดขอนแก่น มีชื่อเล่นว่า แม็ก บรรดาสื่อมวลชนจึงมักจะเรียกว่า บิ๊กแม็ก สมรสกับ ผช.ศาสตราจารย์ ระเบียบ พิธรัตน์
พลโทสาธิตจบการศึกษาจาก โรงเรียนเตรียมทหาร รุ่นที่ 15 (ตท.15) และ โรงเรียนนายร้อยพระจุลจอมเกล้า รุ่นที่ 26 (จปร.26) รุ่นเดียวกับ พลเอก ปรีชา จันทร์โอชา ผู้ช่วย ผู้บัญชาการทหารบก และอดีต แม่ทัพภาคที่ 3
แม่ทัพภาคที่ 3.
วันที่ 1 ตุลาคม 2557 พลโทสาธิตขณะมียศเป็น พลตรี และดำรงตำแหน่งแม่ทัพน้อยที่ 3 ได้ขึ้นเป็น แม่ทัพภาคที่ 3 แทน พลเอก ปรีชา จันทร์โอชา ที่ขยับขึ้นไปในตำแหน่งผู้ช่วย ผู้บัญชาการทหารบก อัตราพลเอก
วันที่ 1ตุลาคม 2558 มีพระบรมราชโองการ โปรดเกล้าฯ ให้ พล.ท.สาธิต เป็นที่ปรึกษาพิเศษกองทัพบก
พลโท ปรีชา จันทร์โอชา
พลเอก ปรีชา จันทร์โอชา
เจมี ดอร์แนน
เจมส์ ฟรานซิส ดอร์แนน  หรือชื่อในวงการ เจมี ดอร์แนน เป็นนักแสดง นายแบบ นักดนตรี และโปรดิวเซอร์ชาวไอริช เกิดที่ไอร์แลนด์เหนือ เมื่อวันที่ 1 พฤษภาคม พ.ศ. 2525 มีผลงานสร้างชื่อจากภาพยนตร์เรื่อง "ฟิฟตีเชดส์ออฟเกรย์" (พ.ศ. 2558)
ดอร์แดนได้แต่งงานกับนักแสดงชื่อ อมีเลีย วอร์เนอร์ เมื่อปี 2013 เขาและภรรยามีลูกสาวด้วยกัน 3 คนชื่อว่า "ดัลซี่ มาเดอลัน ดอร์แนน" (เกิดเมื่อปี 2013) , "เอลวา โรส ดอร์แนน" (เกิดเมื่อปี 2016) และ "บรีทิช เอเวลีน ดอร์แนน" (เกิดเมื่อปี 2019)
สามหัวใจเสริมใยเหล็ก
สามหัวใจเสริมใยเหล็ก เป็นละครชุดของเหล่าคนสู้ชีวิต เป็นอีกหนึ่งโครงการใหญ่แห่งปีของไทยทีวีสีช่อง 3 ที่ได้มอบหมายให้ 3 ผู้จัดละครอย่าง หนุ่ม กฤษณ์ ศุกระมงคล แห่งค่าย เมคเกอร์ เค มาดูแลในเรื่อง "เสื้อสีฝุ่น" ที่ได้ บัว วันสิริ อ่องอำไพ ขึ้นแท่นนางเอกเรื่องแรก ประกบคู่กับพระเอกน้องใหม่ เขม นราวิชญ์ จิตรบรรจง ที่จะมาถ่ายทอดเรื่องราวความรักของหนุ่มสาวอาชีพกรรมกรก่อสร้าง ตามมาด้วย คิง สมจริง ศรีสุภาพ แห่งค่ายกู๊ด ฟีลลิ่ง ที่มาดูแลเรื่อง "หวานใจนายกระจอก" กับเรื่องราวความรักระหว่างหนุ่มเซลล์แมนขายอุปกรณ์กีฬาและสาวช่างตัดผมที่ได้พระนางน้องใหม่ คุณ เด่นคุณ งามเนตร ประกบคู่กับ ณมน พัชรวลัย พงษ์ภมร
และเรื่องสุดท้าย "ลูกไม้ลายรัก" ที่ได้ผู้จัดอย่าง แหม่ม ธิติมา สังขพิทักษ์ แห่งค่าย ฟีล กู๊ด เอ็นเทอร์เทนเม้นท์ ที่จับนางเอกหน้าหวาน ฝ้าย นันทนัช โล่ห์สุวรรณ ประกบคู่กับพระเอกน้องใหม่ล่าสุด ดรีม ณัฐนพ ชื่นหิรัญ มาถ่ายทอดเรื่องราวความรักต่างชนชั้นของสาวโรงงานตัดเย็บชุดชั้นในและหนุ่มนักเรียนนอกเจ้าของโรงงาน ซึ่งทั้ง 3 เรื่องจะสอดแทรกเรื่องราวการต่อสู้ชีวิต การสร้างกำลังใจของคนจากหลากหลายอาชีพ พร้อมเรื่องราวความรักของหนุ่มสาว และการฝ่าฟันอุปสรรคต่างๆ ของคนในอาชีพเล็กๆ สู่เป้าหมายที่ใฝ่ฝันไว้
ลำดับการออกอากาศ.